**VALYTOJO DARBO FUNKCIJOS**

1. Šias pareigas einantis darbuotojas vykdo šias funkcijas:

1.1. neleidžia kauptis valomose patalpose nešvarumams, šiukšlėms, dulkėms ir kt.;

1.2. kiekvieną dieną plauna grindis, laiptus, laiptų turėklus, durų rankenas, valo ir dezinfekuoja tualetus, prausyklas, kriaukles, valo baldus;

1.3. dulkes valo nuo šildymo įrenginių 2 kartus per savaitę;

1.4. minkštas grindų dangas ir minkštus baldus valo buitiniu dulkių siurbliu;

1.5. gėles laisto ir valo jų lapus esant reikalui;

1.6. vieną kartą per savaitę plauna sienas, jas valo ir esant reikalui;

1.7. šviestuvus valo vieną kartą per mėnesį; valo tik išjungęs iš srovės šaltinio;

1.8. patalpas (koridorius, laiptines, tualetus kabinetus, sales ir kt.) valo pietų metu;

1.9. šluosto dulkes nuo baldų, palangių, apšildymo įrenginių, paveikslų ir kt. bei valo nešvarumus tokiu būdu, kad nebūtų pažeistas ar sugadintas valomas paviršius;

1.10. orgtechnikos priemones (telefonus, kompiuterius, dauginimo aparatus ir kt.) valo labai atsargiai, kad į jų vidų nepatektų valymo medžiaga; juos valymo metu išjungia iš srovės šaltinio;

1.11. du kartus per metus valo langus iš išorės ir vieną kartą per ketvirtį – iš vidaus;

1.12. valymui, plovimui, neutralizavimui, dezinfekavimui naudoja tik tas medžiagas ir skysčius, kuriais aprūpino direktoriaus pavaduotojas ūkiui ir tik pagal jų paskirtį;

1.13. šiukšles išpila į šiukšlių konteinerius, plovimui naudotą vandenį – į kanalizaciją;

1.14. jeigu patalpose priviso graužikų, tarakonų ar kitokių parazitų, apie tai praneša direktoriaus pavaduotojui ūkiui, kad šis imtųsi jų naikinimo priemonių;

1.15. laikosi asmens higienos reikalavimų, prižiūri darbo įrankius;

1.16. moka saugiai dirbti, darbo metu naudoja asmenines apsaugines priemones, kurias paskyrė direktoriaus pavaduotojas ūkiui;

1.17. apie pastebėtus įstaigos baldų defektus, santechnikos įrangos pažeidimus, elektros instaliacijos gedimus praneša mokyklos vadovo pavaduotojui ūkiui, statinių priežiūros darbininkui.